《秋日寄题姚在质草草亭》
明代·佘翔

君家台馆似濠梁，几度论诗到草堂。春社酒醒双燕语，墨池雨过百花香。

桐阴满地吟秋色，竹影留人醉夕阳。可是名园幽兴熟，九华无日不相望。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。